ഗുരുനാഥന്മാര്ക്ക് ആദരവുമായി നാടെങ്ങും അധ്യാപകദിനം ആചരിച്ചു കാസര്കോട്: www.kasargodvartha.com 05.09.2021 അറിവിന്റെ പാഠങ്ങള് പകര്ന്ന് തന്ന ഗുരുനാഥന്മാര്ക്ക് ആദരവുമായി നാടെങ്ങും അധ്യാപകദിനം ആചരിച്ചു. വിവിധ സംഘടനകളുടെയും കൂട്ടായ്മകളുടെയും നേതൃത്വത്തില് പരിപാടികളും നടന്നു. കേരള കേന്ദ്ര സര്വകലാശാലയില് അധ്യാപക ദിനം ആചരിച്ചു ഇന്ഡ്യ ജനാധിപത്യത്തിന്റെ മികച്ച മാതൃകയെന്ന് കേന്ദ്രമന്ത്രി വി മുരളീധരന് പെരിയ: ജനാധിപത്യത്തിന്റെ മികച്ച മാതൃകയാണ് ഇന്ഡ്യയെന്നും സ്വാതന്ത്ര്യം എന്നത് രാഷ്ട്രത്തിന്റെ തത്വചിന്തയുടെ ആത്മാവാണെന്നും കേന്ദ്ര വിദേശകാര്യ, പാര്ലമെന്ററികാര്യ സഹമന്ത്രി വി മുരളീധരന്. കേരള കേന്ദ്ര സര്വകലാശാല എജ്യൂകേഷന് ഡിപാര്ടുമെന്റും എന്എസ്എസ് സെലും സംയുക്തമായി സംഘടിപ്പിച്ച അധ്യാപക ദിനാഘോഷവും സ്വാതന്ത്ര്യത്തിന്റെ അമൃത മഹോത്സവത്തിന്റെ തുടക്കവും ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. വര്ഷത്തില് ഒരു ദിവസം മാത്രമല്ല അധ്യാപകര് ആദരിക്കപ്പെടേണ്ടതെന്ന് സ്വാഗത പ്രസംഗത്തില് വൈസ് ചാന്സലര് പ്രൊഫ. എച് വെങ്കടേശ്വര്ലു പറഞ്ഞു. പുതു തലമുറയെ വാര്ത്തെടുക്കുന്നവരാണ് അധ്യാപകര്. എല്ലാ ദിവസവും അധ്യാപകരുടേതാണ്. കേരളത്തിലെ വിദ്യാര്ഥി സമൂഹത്തിന്റെ ആവശ്യങ്ങള് നിറവേറ്റുന്നതിനുള്ള പദ്ധതികള് ആവിഷ്കരിക്കാനും വൈസ് ചാന്സലര് അധ്യാപരോട് ആവശ്യപ്പെട്ടു. രജിസ്ട്രാര് ഇന് ചാര്ജ് ഡോ.രാജേന്ദ്ര പിലാങ്കട്ട നന്ദി പറഞ്ഞു. എജ്യൂകേഷന് ഡിപാര്ടുമെന്റ് അധ്യക്ഷന് പ്രൊഫ. മുഹമ്മദുണ്ണി ഏലിയാസ് മുസ്ത്വഫ സംസാരിച്ചു. കെമിസ്ട്രി ഡിപാര്ടുമെന്റ് പ്രൊഫസറും ഗവേഷകനുമായ പ്രൊഫ. പ്രതാപചന്ദ്ര കുറുപ്പിനെ ചടങ്ങില് ആദരിച്ചു. മികച്ച ഡിപാര്ടുമെന്റുകളെയും അധ്യാപകരെയും വൈസ് ചാന്സലര് പ്രഖ്യാപിച്ചു. കലാപരിപാടികളും നടന്നു.അധ്യാപകരെ കാന് ഫെഡ് ആദരിച്ചു കരിവെളളൂര്: പതിറ്റാണ്ടുകളോളം അധ്യാപനവൃത്തിയിലും സാമൂഹ്യ സന്നദ്ധ പ്രവര്ത്തനത്തിലും സജീവ സാന്നിദ്ധ്യമറിയിച്ച കരിവെള്ളൂര് പെരളം പഞ്ചായത്തിലെ മുതിര്ന്ന 10 അധ്യാപകരെ കാന് ഫെഡ് ആദരിച്ചു.ടി ഐ മധുസൂദനന് എംഎല്എ ഉദ്ഘാടനം ചെയ്തു. കെ കുമാരന് മാസ്റ്റര്, കെ ജി കൊടക്കാട്, പി വി നാരായണന് മാസ്റ്റര്, കെ രാമകൃഷ്ണന് മാസ്റ്റര്, കെ കൃഷ്ണപിള്ള മാസ്റ്റര്, കെ കുഞ്ഞികൃഷ്ണന് മാസ്റ്റര്, എ വി ബാലന് മാസ്റ്റര്, പി വിജയന് മാസ്റ്റര്, കെ പി രാഘവന് മാസ്റ്റര്, എ വി പ്രഭാകരന് മാസ്റ്റര് എന്നിവരെ പൊന്നാട അണിയിച്ചും മെമെന്റോ നല്കിയും ആദരിച്ചു.ചെയര്മാന് കൂക്കാനം റഹ് മാന് അധ്യക്ഷത വഹിച്ചു. ജില്ലാ പഞ്ചായത്ത് മെമ്ബര് എം രാഘവന്, രാജന് കരിവെള്ളൂര്, ടി വി രവീന്ദ്രന്, ഗോപി ശീതം, കൊല്ലച്ചാന് തമ്ബാന്, പി പി കരുണാകരന്, എം ഗംഗാധരന്, തമ്ബാന് മൂത്തല്, പി ജനാര്ദ്ദനന് സംസാരിച്ചു. എ വി ബാലന് മാസ്റ്റര് കണ്വീനറായി കാന് ഫെഡ് വയോജന വേദിക്കും രൂപം നല്കി.അധ്യാപകര്ക്ക് ആദരവുമായി ബളാല് മണ്ഡലം കോണ്ഗ്രസ് കമിറ്റി വെള്ളരിക്കുണ്ട്: അറിവ് പകര്ന്ന് തലമുറകളെ ഉന്നതിയില് എത്തിച്ച അധ്യാപകരെ ബളാല് മണ്ഡലം കോണ്ഗ്രസ് കമിറ്റി ആദരിച്ചു. സെര്വീസില് നിന്നും വിരമിച്ചു വിശ്രമ ജീവിതം നയിക്കുന്ന ബളാല് പഞ്ചായത്ത് പരിധിയിലുള്ള അമ്ബതോളം പേരെയാണ് ആദരിച്ചത്..കേരള സ്കൂള് ടീചേര്സ് അസോസിയേഷന് സംസ്ഥാന ജനറല് സെക്രടറി പദം വരെ അലങ്കരിച്ച മാലോത്ത് കസബയിലെ അധ്യാപകനായിരുന്ന വള്ളിക്കടവിലെ എ വിജുന് മാസ്റ്ററെ ഷാള് അണിയിച്ച് പഞ്ചായത്ത് പ്രസിഡന്റ് രാജു കട്ടക്കയം ഉദ്ഘാടനം ചെയ്തു. മണ്ഡലം പ്രസിഡന്റ് എം പി ജോസഫ് അധ്യക്ഷത വഹിച്ചു. പരപ്പ ബ്ലോക് പഞ്ചായത്ത് അംഗം ഷോബി ജോസഫ്, ബളാല് പഞ്ചായത്ത് അംഗം അലക്സ് നെടിയകാലയില്, എന് ഡി വിന്സെന്റ്, സണ്ണി മുത്തോലില്, ബിനു കുഴുപ്പള്ളി, ജിജി വാട്ടപ്പള്ളി പങ്കെടുത്തു.റോടറി ക്ലബ് കാസര്കോട് അധ്യാപകരെ ആദരിച്ചു കാസര്കോട്: റോടറി ക്ലബ് കാസര്കോട് അധ്യാപകരെ ആദരിച്ചു. നുള്ളിപ്പാടി ഗവ, യു പി സ്കൂളില് നടന്ന പരിപാടിയില് ചട്ടഞ്ചാല് ഹയര് സെകന്ഡറി സ്കൂളിലെ രതീഷ് പിലിക്കോട്, ജി എച് എസ് പെര്ഡാലയിലെ സുരേഖ ടീചെര് എന്നിവരെ റോടറി അസിസ്റ്റന്റ് ഗവര്ണര് ദിനകര് റൈ, റോടറി ലേര്ണിങ് സെന്റര് ജില്ലാ കോ ഓര്ഡിനേറ്റര് ഡോ. സന്തോഷ് ശ്രീധര് എന്നിവര് ആദരിച്ചു. റോടറി ക്ലബ് കാസര്കോട് പ്രസിഡന്റ് നാഗേഷ് തെരുവത്ത് അധ്യക്ഷത വഹിച്ചു. എം ടി ദിനേശ്, എം കെ രാധാകൃഷ്ണന്, അബ്ദുല് മനാഫ്, അശോകന് കുണിയേരി, സര്വ മംഗള റാവു പ്രസംഗിച്ചു. ഡോ. നാരായണ നായിക് സ്വാഗതവും മാഹിന് കോളിക്കര നന്ദിയും പറഞ്ഞു.അന്നമ്മ പൗലോസ് ടീചെറെ എം എസ് എഫ് എതിര്ത്തോട് ശാഖ ആദരിച്ചു എതിര്ത്തോട്: എടനീര് ഗവ. ഹയര് സെകന്ഡറി സ്കൂളില് ദീര്ഘ കാലമായി അധ്യാപികയായി സേവനം ചെയ്തു വരുന്ന എതിര്ത്തോടിലെ അന്നമ്മ പൗലോസ് ടീചെറെ അധ്യാപക ദിനത്തില് എം എസ് എഫ് എതിര്ത്തോട് ശാഖ ആദരിച്ചു.ജില്ലാ പ്രസിഡന്റ് അനസ് എതിര്ത്തോട് ഉപഹാരം കൈമാറി. ചെങ്കള പഞ്ചായത്ത് വൈസ് പ്രസിഡന്റ് ഹാശിര് മൊയ്തീന്, ശാഖ പ്രസിഡന്റ് അബ്ശര് ബേര്ക്ക, ജനറല് സെക്രടറി ഇബ്രാഹിം കപ്പണ, അര്ശാദ് സി എ, അഹ്മദ് റമീസ്, മശ്ഹര് ബേര്ക്ക സംബന്ധിച്ചു. ചന്ദ്രഗിരി ലയണ്സ് ക്ലബ് അധ്യാപകരെ ആദരിച്ചു കാസര്കോട്: മാതൃകാപരമായ അധ്യാപനം കാഴ്ചവെച്ച മൂന്ന് അധ്യാപകരെ ചന്ദ്രഗിരി ലയണ്സ് ക്ലബ് ആദരിച്ചു. ചേരംകൈ സ്വദേശി പ്രൊഫ. എ എച് അഹ്മദ് ഹുസൈന്, കൃഷ്ണന് കീഴൂര്, കെ വി മണികണ്ഠ ദാസ് എന്നിവരെ വീടുകളിലെത്തി പൊന്നാട അണിയിച്ച് മെമെന്റോ നല്കിയാണ് ആദരിച്ചത്. പ്രസിഡന്്റ് ഇഖ്ബാല് പട്ടുവം നേതൃത്വം നല്കി. സെക്രടറി അബ്ദുല് ഖാദര് തെക്കില്, ട്രഷറര് മഹ്മൂദ് എരിയാല്, ഫാറൂഖ് ഖാസ്മി, ജലീല് മുഹമ്മദ്, സി എല് റശീദ്, വൈസ് പ്രസിഡന്റ് റഈസ്, സിദ്ദീഖ്, അഹ്മദ് ഒറവങ്കര, അന്വര് സാദത്ത് കെ എസ്, സി എ അശ്റഫ് തെക്കില് സംബന്ധിച്ചു. ഡോ. എം ബാലനെ കാന്ഫെഡ് ആദരിച്ചു കരിവെള്ളൂര്: അധ്യാപകദിനത്തില് കാസര്കോട് ഡയറ്റ് പ്രിന്സിപല് ഡോ. എം ബാലനെ കാന്ഫെഡ് പ്രവര്ത്തകര് സ്വാമി മുക്കിലെ വീട്ടിലെത്തി ആദരിച്ചു. ചെയര്മാന് കൂക്കാനം റഹ്മാന് പൊന്നാടയണിയിച്ച് ഉപഹാരം നല്കി. ടി വി രവീന്ദ്രന്, പി പി കരുണാകരന്, രാജന് കരിവെള്ളൂര്, എം എ മോഹനന്, ഗീതം ഗോപി, കൊല്ലച്ചാന് തമ്ബാന് സംസാരിച്ചു.